title: 2005 m. balandžio 14 d. Tarybos sprendimas 2005/365/BUSP, dėl Europos Sąjungos ir Bulgarijos Respublikos susitarimo dėl keitimosi įslaptinta informacija saugumo procedūrų sudarymo

text:
5.5.2005

               LT

               Europos Sąjungos oficialusis leidinys

               L 118/52

         TARYBOS SPRENDIMAS 2005/365/BUSP
   2005 m. balandžio 14 d.
   dėl Europos Sąjungos ir Bulgarijos Respublikos susitarimo dėl keitimosi įslaptinta informacija saugumo procedūrų sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 ir 38 straipsnius,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2003 m. lapkričio 27–28 d. susitikime Taryba nusprendė įgalioti pirmininkaujančią valstybę narę, padedant Generaliniam sekretoriui–vyriausiajam įgaliotiniui, pagal Europos Sąjungos sutarties 24 ir 38 straipsnius pradėti derybas su tam tikromis trečiosiomis šalimis, kad Europos Sąjunga su kiekviena iš jų pasirašytų susitarimą dėl keitimosi įslaptinta informacija saugumo procedūrų.

               (2)

               Gavusi įgaliojimus pradėti derybas pirmininkaujanti valstybė narė, padedant Generaliniam sekretoriui–vyriausiajam įgaliotiniui, susitarė su Bulgarijos Respublika dėl susitarimo dėl keitimosi įslaptinta informacija saugumo procedūrų.

               (3)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Bulgarijos Respublikos susitarimas dėl keitimosi įslaptinta informacija saugumo procedūrų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2005 m. balandžio 14 d.

            Tarybos vardu

            Pirmininkas

         L. FRIEDEN

   VERTIMAS
   Bulgarijos Respublikos ir Europos Sąjungos
   SUSITARIMAS
   dėl keitimosi įslaptinta informacija saugumo procedūrų
   BULGARIJOS RESPUBLIKA
   ir
   EUROPOS SĄJUNGA, toliau – ES, atstovaujama Europos Sąjungos Tarybai pirmininkaujančios valstybės narės,
   toliau – Šalys,
   ATSIŽVELGDAMOS Į TAI, kad Bulgarijos Respublika ir ES turi bendrus tikslus visais būdais sustiprinti savo saugumą ir užtikrinti savo piliečiams aukštą saugos lygį saugumo srityje;
   ATSIŽVELGDAMOS Į TAI, kad Bulgarijos Respublika ir ES susitaria, kad reikėtų plėtoti tarpusavio konsultacijas ir bendradarbiavimą su saugumu susijusiais bendro intereso klausimais;
   ATSIŽVELGDAMOS Į TAI, kad šiomis aplinkybėmis yra nuolatinis poreikis Bulgarijos Respublikai ir ES keistis įslaptinta informacija;
   PRIPAŽINDAMOS, kad visavertėms ir veiksmingoms konsultacijoms ir bendradarbiavimui gali būti reikalinga galimybė naudotis Bulgarijos Respublikos ir ES įslaptinta informacija bei medžiaga, taip pat Bulgarijos Respublikai ir ES keistis įslaptinta informacija ir su ja susijusia medžiaga;
   SUPRASDAMOS, kad tokiai galimybei ir keitimuisi įslaptinta informacija ir su ja susijusia medžiaga reikalingos atitinkamos saugumo priemonės,
   SUSITARĖ:
   1 straipsnis
   Siekiant įgyvendinti tikslus visais būdais sustiprinti kiekvienos iš Šalių saugumą, šis Susitarimas taikomas bet kuria forma Šalių viena kitai teikiamai ar pasikeičiamai įslaptintai informacijai ar medžiagai.
   2 straipsnis
   Šiame Susitarime įslaptinta informacija bet kokia informacija (t. y. žinios, kurios gali būti perduodamos bet kokia forma) ar medžiaga, kurią, kaip nustatyta, reikia saugoti nuo neleistino atskleidimo ir kuri yra priskirta tokiai informacijai pagal saugumo klasifikaciją (toliau įslaptinta informacija).
   3 straipsnis
   Šiame Susitarime ES – Europos Sąjungos Taryba (toliau – Taryba), Tarybos Generalinis sekretorius–vyriausiasis įgaliotinis ir Generalinis sekretoriatas, bei Europos Bendrijų Komisija (toliau – Europos Komisija).
   4 straipsnis
   Kiekviena Šalis:

               a)

               saugo kitos Šalies suteiktą ar su kita Šalimi pasikeistą šiuo Susitarimu reglamentuojamą įslaptintą informaciją;

               b)

               užtikrina, kad būtų išlaikyta informaciją teikiančios Šalies nustatyta suteiktos ar pasikeistos šiuo Susitarimu reglamentuojamos įslaptintos informacijos saugumo klasifikacija. Gaunančioji Šalis saugo įslaptintą informaciją pagal jos teisės aktuose dėl lygiavertę saugumo klasifikaciją turinčios informacijos ar medžiagos apsaugos išdėstytas nuostatas, kaip nustatyta saugumo priemonėse, kurių turi būti imtasi remiantis 11 ir 12 straipsniais;

               c)

               nenaudoja šiuo Susitarimu reglamentuojamos įslaptintos informacijos kitais tikslais, išskyrus nustatytus informacijos rengėjo ir tuos, kuriais informacija suteikta ar ja pasikeista;

               d)

               be informacijos teikėjo išankstinio sutikimo neatskleidžia tokios šiuo Susitarimu reglamentuojamos įslaptintos informacijos trečiosioms šalims ar bet kuriai ES institucijai ar subjektui, neišvardytiems 3 straipsnyje.

         5 straipsnis
   1.   Įslaptintą informaciją viena Šalis (informaciją teikiančioji Šalis) gali atskleisti arba teikti kitai Šaliai (gaunančiajai Šaliai) laikydamasi informacijos teikėjo kontrolės principo.
   2.   Teikiant informaciją gavėjams, kurie nėra šio Susitarimo Šalys, sprendimą dėl įslaptintos informacijos atskleidimo ar teikimo priims gaunančioji Šalis, gavusi informaciją teikiančiosios Šalies sutikimą, laikydamasi informacijos teikėjo kontrolės principo, kaip apibrėžta jos saugumą reglamentuojančiuose teisės aktuose.
   3.   Įgyvendinant 1 ir 2 dalis neleidžiamas bendrasis perdavimas, išskyrus atvejus, kai Šalys nustato ir suderina jų veiklos reikalavimus atitinkančią tvarką dėl tam tikrų kategorijų informacijos.
   6 straipsnis
   Visos 3 straipsnyje nurodytos Šalys ir jų subjektai turi saugumo organizaciją ir saugumo programas, paremtas tokiais pagrindiniais principais ir būtiniausiais saugumo standartais, kurie įgyvendinami Šalių saugumo sistemose, kurios turi būti nustatytos remiantis 11 ir 12 straipsniais, kad būtų užtikrinta, jog šiuo Susitarimu reglamentuojamai įslaptintai informacijai būtų taikoma lygiaverčio lygio apsauga.
   7 straipsnis
   1.   Šalys užtikrina, kad visų asmenų, kuriems vykdant jų oficialias pareigas yra būtina galimybė naudotis pagal šį susitarimą teikiama arba pasikeičiama įslaptinta informacija arba dėl kurių pareigų ar funkcijų ši galimybė gali būti suteikta, patikimumas būtų reikiamai patikrinamas prieš suteikiant jiems galimybę naudotis tokia informacija.
   2.   Patikimumo patikrinimo tvarka turi sudaryti sąlygas nustatyti, ar asmuo, atsižvelgiant į jo lojalumą ir patikimumą, gali naudotis įslaptinta informacija.
   8 straipsnis
   Šalys teikia savitarpio pagalbą šiuo Susitarimu reglamentuojamos įslaptintos informacijos saugumo ir bendro saugumo intereso reikalų srityse. 11 straipsnyje nurodytos institucijos vykdo abipuses saugumo konsultacijas ir patikrinimus saugumo priemonių, kurių turi būti imtasi remiantis 11 ir 12 straipsniais, veiksmingumui įvertinti pagal savo atsakomybės sritis.
   9 straipsnis
   1.   Šiame Susitarime:

               a)

               Bulgarijos Respublikos atveju:
               visa korespondencija adresuojama per Bulgarijos Respublikos misiją prie Europos Sąjungos šiuo adresu:

                           Mission of the Republic of Bulgaria to the European Union

                           Registry Officer

                           Rue d’Arlon, 108

                           B-1040 Brussels

                     Užsienio reikalų ministerijai, kuri perduoda visą reikalingą informaciją įregistruoti Informacijos saugumo valstybinės komisijos centriniam registracijos padaliniui.

               b)

               ES atveju:
               visa korespondencija siunčiama Tarybai šiuo adresu:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     .

         Visą korespondenciją Tarybos vyriausiasis registracijos padalinio pareigūnas perduoda valstybėms narėms ir Europos Komisijai, atsižvelgiant į šio straipsnio 2 dalį.
   2.   Išskirtinais atvejais korespondencija iš vienos Šalies, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra konkrečiai nurodyti gavėjais, atsižvelgiant į jų kompetenciją ir laikantis būtinumo žinoti principo. Europos Sąjungai tokia korespondencija perduodama per Tarybos vyriausiąjį registracijos padalinio pareigūną.
   10 straipsnis
   Bulgarijos Respublikos informacijos saugumo valstybinė komisija ir Tarybos bei Europos Komisijos generaliniai sekretoriai prižiūri šio Susitarimo įgyvendinimą.
   11 straipsnis
   Šiam Susitarimui įgyvendinti:

               1)

               Bulgarijos Respublikos informacijos saugumo valstybinė komisija, vadovaujama Bulgarijos Respublikos Vyriausybės ir jai prižiūrint, yra atsakinga už saugumo priemonių dėl Bulgarijos Respublikai pagal šį Susitarimą teikiamos įslaptintos informacijos apsaugos parengimą.

               2)

               Tarybos Generalinio sekretoriato saugumo tarnyba (toliau – TGS saugumo tarnyba), vadovaujama Tarybos Generalinio sekretoriaus ir jo vardu, veikianti Tarybos vardu ir jai prižiūrint, yra atsakinga už saugumo priemonių dėl Europos Sąjungai pagal šį Susitarimą teikiamos įslaptintos informacijos apsaugos parengimą.

               3)

               Europos Komisijos saugumo direktoratas, veikiantis Europos Komisijos vardu ir jai prižiūrint, yra atsakingas už saugumo priemonių dėl įslaptintos informacijos, kuri teikiama arba kuria keičiamasi pagal šį Susitarimą, apsaugos Europos Komisijoje ir jos patalpose parengimą.

         12 straipsnis
   Saugumo priemonėse, kurios pagal 11 straipsnį turi būti priimamos susitarus trims atitinkamoms tarnyboms, bus nustatyti šiuo Susitarimu reglamentuojamos įslaptintos informacijos abipusio saugumo užtikrinimo standartai. ES šiuos standartus tvirtina Tarybos saugumo komitetas.
   13 straipsnis
   11 straipsnyje nurodytos institucijos nustato tvarką, kurios reikia laikytis įrodžius arba įtarus šiuo Susitarimu reglamentuojamos įslaptintos informacijos neteisėtą atskleidimą.
   14 straipsnis
   Prieš Šalims viena kitai teikiant šiuo Susitarimu reglamentuojamą įslaptintą informaciją 11 straipsnyje nurodytos atsakingos saugumo institucijos turi patvirtinti, kad gaunančioji Šalis gali apsaugoti šiuo Susitarimu reglamentuojamą informaciją tokiu būdu, kuris atitiktų priemones, kurių turi būti imtasi pagal 11 ir 12 straipsnius.
   15 straipsnis
   Šis Susitarimas netrukdo Šalims sudaryti kitų susitarimų, susijusių su šiuo Susitarimu reglamentuojamos įslaptintos informacijos teikimu ar keitimusi ja, jei tokie susitarimai neprieštarauja šio Susitarimo nuostatoms.
   16 straipsnis
   Visi Europos Sąjungos ir Bulgarijos Respublikos nesutarimai, kylantys aiškinant ar taikant šį Susitarimą, sprendžiami Šalių derybų būdu.
   17 straipsnis
   1.   Šis Susitarimas įsigalioja pirmą kito mėnesio dieną po to, kai Šalys praneša viena kitai apie šiuo tikslu būtinų vidaus procedūrų užbaigimą.
   2.   Bet kurios Šalies prašymu šis Susitarimas gali būti peržiūrėtas, svarstant galimus pakeitimus.
   3.   Bet koks šio Susitarimo pakeitimas daromas išskirtinai raštu ir bendru Šalių susitarimu. Jis įsigalioja įvykdžius šio straipsnio 1 dalyje nustatytą savitarpio pranešimo sąlygą.
   18 straipsnis
   Šį Susitarimą viena Šalis gali denonsuoti pateikdama kitai Šaliai raštišką denonsavimo pranešimą. Toks denonsavimas įsigalioja praėjus šešiems mėnesiams nuo dienos, kurią kita Šalis gauna pranešimą, tačiau tai neturi poveikio įsipareigojimams, jau kilusiems pagal šio Susitarimo nuostatas. Visų pirma pagal šį Susitarimą suteikta ar pasikeista visa įslaptinta informacija toliau saugoma laikantis šiame Susitarime išdėstytų nuostatų.
   TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.

      Priimta 2005 m. balandžio 25 d. Briuselyje, dviem egzemplioriais, kurių kiekvienas sudarytas anglų kalba.

            Bulgarijos Respublikos vardu

            Europos Sąjungos vardu


title: 1999 m. gruodžio 17 d. Tarybos Sprendimas dėl Susitarimo memorandumo tarp Europos bendrijos ir Vietnamo Vyriausybės dėl sukčiavimo prevencijos avalynės produktų prekyboje pasirašymo Europos bendrijos vardu ir leidimo laikinai jį taikyti

text:
Svarbus teisinis pranešimas

|

32000D0001

Oficialusis leidinys L 001 , 04/01/2000 p. 0012 - 0012

		Tarybos Sprendimas1999 m. gruodžio 17 d.dėl Susitarimo memorandumo tarp Europos bendrijos ir Vietnamo Vyriausybės dėl sukčiavimo prevencijos avalynės produktų prekyboje pasirašymo Europos bendrijos vardu ir leidimo laikinai jį taikyti(2000/1/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Komisijos pasiūlymą,kadangi:(1) Komisija Europos bendrijos vardu dalyvavo derybose dėl Susitarimo memorandumo tarp Europos bendrijos ir Vietnamo Vyriausybės dėl sukčiavimo prevencijos avalynės produktų prekyboje;(2) Susitarimo memorandumas buvo parafuotas 1999 m. rugpjūčio 4 d.;(3) Susitarimo memorandumas turi būti pasirašytas Bendrijos vardu;(4) remiantis abipusiškumo principu, būtina laikinai taikyti Susitarimo memorandumą nuo 2000 m. sausio 1 d., kol bus užbaigtos procedūros, reikalingos oficialiam jo sudarymui,NUSPRENDĖ:1 straipsnisRemiantis Susitarimo memorandumo tarp Europos bendrijos ir Vietnamo Vyriausybės dėl sukčiavimo prevencijos avalynės produktų prekyboje sudarymu, jis pasirašomas Bendrijos vardu.2 straipsnisTarybos pirmininkas įpareigojamas paskirti asmenis, kuriems suteikiami įgaliojimai pasirašyti Susitarimo memorandumą Bendrijos vardu.Susitarimo memorandumo tekstas pridedamas prie šio sprendimo.3 straipsnisRemiantis abipusiškumo principu, Susitarimo memorandumas laikinai taikomas nuo 2000 m. sausio 1 d. [1].Priimta Briuselyje, 1999 m. gruodžio 17 d.Tarybos varduPirmininkasK. Hemilä[1] Susitarimo memorandumo įsigaliojimo datą Europos Bendrijų oficialiojo leidinio C serijoje paskelbs Komisija laikydamasi šio straipsnio.--------------------------------------------------


title: 2011/576/ES: 2011 m. gegužės 10 d. Europos Parlamento sprendimas dėl Europos cheminių medžiagų agentūros 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/150

         EUROPOS PARLAMENTO SPRENDIMAS
   2011 m. gegužės 10 d.
   dėl Europos cheminių medžiagų agentūros 2009 finansinių metų biudžeto įvykdymo patvirtinimo
   (2011/576/ES)
   EUROPOS PARLAMENTAS,
   atsižvelgdamas į Europos cheminių medžiagų agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos cheminių medžiagų agentūros 2009 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 1907/2006 (3), įsteigiantį Europos cheminių medžiagų agentūrą, ypač į jo 97 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0127/2011),

               1.

               patvirtina Europos cheminių medžiagų agentūros vykdomajam direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos cheminių medžiagų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 34.

      (2)  OL L 248, 2002 9 16, p. 1.

      (3)  OL L 396, 2006 12 30, p. 1

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/151

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos cheminių medžiagų agentūros 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos cheminių medžiagų agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos cheminių medžiagų agentūros 2009 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 1907/2006 (3), įsteigiantį Europos cheminių medžiagų agentūrą, ypač į jo 97 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0127/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2009 m. buvo antrieji Europos cheminių medžiagų agentūros veiklos metai;

               C.

               kadangi Parlamentas 2010 m. gegužės 5 d. Agentūros vykdomajam direktoriui patvirtino, kad Agentūros 2008 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           pažymėjo, jog Audito Rūmai atkreipia dėmesį į tai, kad dėl sunkumų, su kuriais susidurta diegiant informacinių technologijų sistemą, ir dėl kvalifikuotų darbuotojų trūkumo buvo vėluojama vykdyti pagrindinę veiklą,

                           —

                           išreiškė pasitenkinimą pirmaisiais sėkmingais Agentūros veiklos metais, kai Komisija (Įmonių ir pramonės generalinis direktoratas) buvo atsakinga už Agentūros 2007 m. biudžeto valdymą;

               D.

               kadangi Agentūros 2009 m. biudžetas buvo 70 400 000 EUR, t. y. 6 % didesnis nei 2008 finansiniais metais;

               1.

               pažymi, kad Agentūra 2008 m. buvo finansuojama suteikus jai 62 200 000 mln. EUR Bendrijos subsidiją pagal finansinio reglamento 185 straipsnį ir šiek tiek iš pramonės įmonių mokamų mokesčių už cheminių medžiagų registraciją pagal REACH reglamentą (Reglamentas (EB) Nr. 1907/2006);

               2.

               pabrėžia tai, kad Agentūros pajamas 2009 m. daugiausia sudarė metinės subsidijos iš Sąjungos bendrojo biudžeto, kurios, palyginti su 2008 m., padidėjo 4 000 000 EUR (2008 m. jos sudarė 62 600 000 EUR), ir iš sumokėtų mokesčių (2 200 000 EUR); pabrėžia, kad REACH mokesčio pajamos gautos iš įmonių, kurios pagal REACH reglamentą turi registruoti medžiagas ir pranešti apie jas;

               3.

               atkreipia dėmesį į tai, kad 3 skyriuje numatytos veiklos išlaidos padidėjo daugiausia dėl to, kad padidėjo programinės įrangos kūrimo išlaidos, kadangi buvo tobulinama REACH IT sistemos struktūra ir toliau vystoma visapusė cheminės saugos vertinimo (cheminės saugos ataskaitų pateikimo) priemonė;

               4.

               todėl atkreipia dėmesį į tai, kad Agentūra perkėlė 29 % visų asignavimų (20 000 000 EUR), nes iki 2009 m. pabaigos nebuvo pasirašytos sutartys dėl pagrindinių projektų, susijusių su pasirengimu pirmajam registravimo terminui; rekomenduoja sumažinti perkeltų asignavimų dalį siekiant laikytis metinio periodiškumo principo;

      Veikimas

               5.

               džiaugiasi, kad Agentūra lentelėje, pridėtoje prie Audito Rūmų 2009 m. ataskaitos, pateikė operacijų, atliktų 2009 m. ir 2008 m., palyginimą siekiant biudžeto įvykdymą tvirtinančiai institucijai suteikti galimybę geriau įvertinti Agentūros veiklą skirtingais metais; pažymi, kad išaugo Agentūros galutinai užbaigtos registracijos dokumentacijos skaičius (500 – 2009 m., palyginti su 70 – 2008 m.) ir tyrimų skaičius (1 000 – 2009 m., palyginti su 250 – 2008 m.); taip pat pažymi, kad buvo atlikta daugiau užbaigtų atitikties patikrų (14 – 2009 m. ir 1 – 2008 m.) ir pateikta daugiau pasiūlymų dėl suderintos klasifikacijos ir ženklinimo (30 – 2009 m. ir 14 – 2008 m.);

               6.

               yra patenkintas antraisiais sėkmingais Agentūros veiklos metais, kai Komisija (Įmonių ir pramonės generalinis direktoratas) buvo atsakinga už Agentūros 2007 m. biudžeto valdymą; ypač pabrėžia, kad Agentūra buvo įsteigta sklandžiai ir gana greitai visų pirma dėl veiksmingos paramos, kurią suteikė valdantysis generalinis direktoratas, keitimosi patirtimi su kitomis panašiomis agentūromis ir didelės paramos, kurią suteikė priimančioji šalis;

               7.

               palankiai vertina Agentūros iniciatyvas, susijusias su orientacijos į klientus ir atsiliepimų rinkimo procedūrų stiprinimu; ypač džiaugiasi, kad Agentūra 2009 m. atliko suinteresuotųjų šalių apklausą ir padidino paramą įmonėms (pvz., konsultacijų telefonu pagrindiniams registruotojams pasiūla, seminarai, tinklų susitikimai, viešosios konsultacijos ir t. t.);

               8.

               ragina Audito Rūmus atlikti Agentūros veiklos auditą;

      Perkelti asignavimai

               9.

               ragina Agentūrą toliau tobulinti savo viešųjų pirkimų ir biudžeto vykdymo planavimą ir stebėseną siekiant sumažinti perkeltų asignavimų dalį; atkreipia dėmesį į tai, kad Audito Rūmai nustatė, jog į 2010 metus buvo perkelta 20 000 000 EUR (29 % asignavimų), iš kurių 88 % susiję su metų pabaigoje dar neįgyvendinta veikla (arba, kai kuriais atvejais, negautomis prekėmis); taip pat pažymi, kad buvo panaikinta 5 % asignavimų (3 000 000 EUR);

               10.

               vis dėlto palankiai vertina Agentūros įsipareigojimą sumažinti įsipareigojimų asignavimų perkėlimą 2010 m., kad jis būtų mažesnis negu 20 %, ir pasiekti, kad panaikintų asignavimų būtų daug mažiau negu 2008 m.; taigi ragina Agentūrą informuoti biudžeto įvykdymą tvirtinančią instituciją apie su šiuo klausimu susijusius procesus;

      Žmogiškieji ištekliai

               11.

               pažymi, kad bendras personalo plane numatytas etatų skaičius palyginti su 2008 m. padidėjo 47 %; palankiai vertina tai, kad iki metų pabaigos Agentūra įvykdė 90 % personalo plano; vis dėlto primena, kad svarbu, jog Agentūra ir toliau stebėtų savo biudžeto ir įdarbinimo plano įgyvendinimą;

      Vidaus auditas

               12.

               džiaugiasi, kad Agentūra sukūrė vidaus audito struktūrą, kurios vaidmuo – atlikti vidaus auditus ir teikti patarimus vykdomajam direktoriui rizikos valdymo ir kontrolės sistemos klausimais rengiant nepriklausomas nuomones ir rekomendacijas;

               13.

               pripažįsta, kad Vidaus audito tarnyba (VAT) 2009 m. gruodžio 1 d. pateikė galutinį strateginį audito planą 2010–2012 m. (kuris apima trejų metų laikotarpį ir yra kasmet atnaujinamas); todėl ragina Agentūros vykdomąjį direktorių informuoti biudžeto įvykdymą tvirtinančią instituciją apie šio audito plano turinį;

               14.

               ragina Agentūrą informuoti biudžeto įvykdymą tvirtinančią instituciją apie žingsnius, kurių buvo imtasi siekiant pagerinti Agentūros kontrolės sistemą tobulinant finansines procedūras, darbų srautą, auditus, veiksmų planus ir rizikos vertinimą;

               15.

               ragina Agentūrą veiksmingai užtikrinti, kad:

                           —

                           būtų užtikrinami visi finansinių sprendimų komponentai (pvz., darbo programos ir finansinių sprendimų tipinis formatas),

                           —

                           informacija, kuri būtina kiekvienu organizacijos lygmeniu, būtų tinkamai apibrėžta ir nukreipta,

                           —

                           darbo programoje būtų nurodyti visi iš biudžeto skiriami ištekliai,

                           —

                           finansinių procedūrų dokumentai ir kontroliniai sąrašai būtų parengti ir atnaujinti;

               16.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 34.

      (2)  OL L 248, 2002 9 16, p. 1.

      (3)  OL L 396, 2006 12 30, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 146.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 1999 m. balandžio 29 d. Tarybos sprendimas dėl sutarties, iš dalies keičiančios sutartį, susijusią su Europos bendrijos ir Australijos moksliniu ir techniniu bendradarbiavimu, sudarymo

text:
Svarbus teisinis pranešimas

|

31999D0510

Oficialusis leidinys L 195 , 28/07/1999 p. 0031 - 0031

		Tarybos sprendimas1999 m. balandžio 29 d.dėl sutarties, iš dalies keičiančios sutartį, susijusią su Europos bendrijos ir Australijos moksliniu ir techniniu bendradarbiavimu, sudarymo(1999/510/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130m straipsnį kartu su 228 straipsnio 2 dalies pirmu sakiniu ir 228 straipsnio 3 dalies pirmą pastraipą,atsižvelgdama į Komisijos pasiūlymą,atsižvelgdama į Europos Parlamento nuomonę [1],(1) kadangi Taryba savo 1994 m. birželio 27 d. sprendimu [2] patvirtino sutarties, susijusios su Europos bendrijos ir Australijos moksliniu ir techniniu bendradarbiavimu, sudarymą;(2) kadangi Taryba, laikydamasi pirmiau minėtos sutarties 11 straipsnio 2 dalyje nustatytos tvarkos, savo 1998 m. rugsėjo 24 d. Sprendimu įgaliojo Komisiją derėtis dėl šios sutarties dalinio pakeitimo tik bendradarbiavimo sričių, minėtų šio susitarimo 4 straipsnyje, atžvilgiu;(3) kadangi Taryba savo 1999 m. kovo 29 d. sprendimu įgaliojo pasirašyti iš dalies pakeičiančią sutartį;(4) kadangi iš dalies keičianti sutartis turėtų būti patvirtinta,NUSPRENDĖ:1 straipsnisPatvirtinama sutartis, iš dalies keičianti sutartį, susijusią su Europos bendrijos ir Australijos moksliniu ir techniniu bendradarbiavimu.Iš dalies keičiančios sutarties tekstas pridedamas prie šio sprendimo.2 straipsnisPagal sutarties, susijusios su Europos bendrijos ir Australijos moksliniu ir techniniu bendradarbiavimu, 11 straipsnį Tarybos pirmininkas skelbia pranešimą dėl visų Bendrijos įgyvendintų procedūrų, reikalingų pridedamos iš dalies keičiančios sutarties įsigaliojimui.Priimta Liuksemburge, 1999 m. balandžio 29 d.Tarybos varduPirmininkasW. Müller[1] Nuomonė pareikšta 1999 m. balandžio 14 d. (dar nepaskelbta Oficialiajame leidinyje).[2] OL L 188, 1994 7 22, p. 17.--------------------------------------------------


title: 2015 m. birželio 16 d. Politinio ir saugumo komiteto sprendimas (BUSP) 2015/955 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, kuriuo panaikinamas Sprendimas EUTM MALI/3/2014 (EUTM MALI/2/2015)

text:
20.6.2015

               LT

               Europos Sąjungos oficialusis leidinys

               L 156/20

         POLITINIO IR SAUGUMO KOMITETO SPRENDIMAS (BUSP) 2015/955
   2015 m. birželio 16 d.
   dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, kuriuo panaikinamas Sprendimas EUTM MALI/3/2014 (EUTM MALI/2/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio 3 dalį,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
   kadangi:

               (1)

               vadovaudamasi Sprendimo 2013/34/BUSP 5 straipsnio 1 dalimi, Taryba įgaliojo Politinį ir saugumo komitetą (PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM Mali politinę kontrolę ir strateginį vadovavimą jai, įskaitant sprendimus skirti vėlesnius ES misijos vadus;

               (2)

               2014 m. spalio 9 d. PSK priėmė Sprendimą EUTM MALI/3/2014 (2), kuriuo brigados generolą Alfonso GARCÍA-VAQUERO PRADAL paskyrė EUTM Mali ES misijos vadu;

               (3)

               2015 m. kovo 17 d. Vokietija pasiūlė nauju EUTM Mali ES misijos vadu vietoj brigados generolo Alfonso GARCÍA-VAQUERO PRADAL paskirti brigados generolą Franz Xaver PFRENGLE;

               (4)

               ES karinis komitetas pritarė pasiūlymui;

               (5)

               todėl Sprendimas EUTM MALI/3/2014 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Nuo 2015 m. liepos 28 d. Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vadu skiriamas brigados generolas Franz Xaver PFRENGLE.
   2 straipsnis
   Sprendimas EUTM MALI/3/2014 panaikinamas.
   3 straipsnis
   Šis sprendimas įsigalioja 2015 m. liepos 28 d.

      Priimta Briuselyje 2015 m. birželio 16 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 14, 2013 1 18, p. 19.

      (2)  2014 m. spalio 9 d. Politinio ir saugumo komiteto sprendimas EUTM MALI/3/2014 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo (OL L 300, 2014 10 18, p. 49).


title: 1985 m. birželio 27 d. Tarybos sprendimas dėl Reino upės apsaugos nuo taršos chemikalais konvencijos IV priedo papildymo dėl kadmio

text:
Svarbus teisinis pranešimas

|

31985D0336

Oficialusis leidinys L 175 , 05/07/1985 p. 0036 - 0039 specialusis leidimas suomių kalba: skyrius 11 tomas 11 p. 0221  specialusis leidimas ispanų kalba: skyrius 15 tomas 6 p. 0005  specialusis leidimas švedų kalba: skyrius 11 tomas 11 p. 0221  specialusis leidimas portugalų kalba skyrius 15 tomas 6 p. 0005

		Tarybos sprendimas1985 m. birželio 27 d.dėl Reino upės apsaugos nuo taršos chemikalais konvencijos IV priedo papildymo dėl kadmio(85/336/EEB)EUROPOS BENDRIJŲ TARYBA,atsižvelgdama į Europos bendrijos steigimo sutartį ir ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Europos ekonomikos ir socialinių reikalų komiteto nuomonę,kadangi Bendrija 1997 m. liepos 25 d. sprendimu 77/586/EEB [3] patvirtino Reino upės apsaugos nuo taršos chemikalais konvenciją (toliau — Chemikalų konvencija) ir susitarimo, pasirašyto Berne, 1963 m. balandžio 29 d. dėl Reino upės apsaugos nuo taršos chemikalais tarptautinės komisijos (toliau — tarptautinė komisija) papildomą susitarimą,kadangi remiantis Chemikalų konvencijos 5 straipsniu tarptautinė komisija Chemikalų konvencijos IV priedo pakeitimais siūlo tam tikrų medžiagų išleidimo į Reino upės paviršinį vandenį ribines vertes; kadangi pagal Chemikalų konvencijos 14 straipsnį, kad šie pakeitimai įsigaliotų, būtinas vieningas Susitariančiųjų Šalių pritarimas;kadangi tarptautinė komisija pasiūlyme, skirtame papildyti Chemikalų konvencijos IV priedą, nustatė kadmio ribines vertes;kadangi Direktyva 83/513/EEB [4] nustato kadmio teršalų išleidimo į Bendrijos akvatoriją ribines vertes; kadangi šios ribinės vertės yra identiškos tarptautinės komisijos pasiūlyme nustatytoms ribinėms vertėms;kadangi pageidautina, kad Bendrija, kaip Chemikalų konvencijos Susitariančioji Šalis, priimtų aukščiau minėtą pasiūlymą,PRIĖMĖ ŠĮ SPRENDIMĄ:1 straipsnisEuropos ekonominės bendrijos vardu priimamas Tarptautinės komisijos pasiūlymas dėl Reino upės apsaugos nuo taršos chemikalais, kuriuo siekiama papildyti Reino upės apsaugos nuo taršos chemikalais konvencijos IV priedą dėl kadmio.Pasiūlymo tekstas pridedamas prie šio sprendimo.2 straipsnisApie 1 straipsnyje nurodytą pasiūlymą, vadovaujantis Chemikalų konvencijoje nustatyta tvarka, Tarybos pirmininkas praneša Šveicarijos Konfederacijos Vyriausybei.Priimta Liuksemburge, 1985 m. birželio 27 d.Tarybos varduPirmininkasA. Biondi[1] OL C 16, 1985 1 17, p. 7.[2] OL C 94, 1985 4 15, p. 131.[3] OL L 240, 1977 9 19, p. 35.[4] OL L 291, 1983 10 24, p. 1.--------------------------------------------------


title: 2016 m. kovo 14 d. Tarybos sprendimas (ES) 2016/381 dėl pozicijos, kuri turi būti priimta Europos Sąjungos vardu Paryžiaus susitarimo memorandumo dėl uosto valstybės kontrolės Uosto valstybės kontrolės komiteto posėdyje

text:
17.3.2016

               LT

               Europos Sąjungos oficialusis leidinys

               L 72/53

         TARYBOS SPRENDIMAS (ES) 2016/381
   2016 m. kovo 14 d.
   dėl pozicijos, kuri turi būti priimta Europos Sąjungos vardu Paryžiaus susitarimo memorandumo dėl uosto valstybės kontrolės Uosto valstybės kontrolės komiteto posėdyje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnį ir 218 straipsnio 9 dalį,
   atsižvelgdama į Europos Komisijos pasiūlymą,
   kadangi:

               (1)

               saugią laivybą, jūrų saugumą, taršos prevenciją ir gyvenimo bei darbo sąlygas laivuose galima veiksmingai pagerinti smarkiai sumažinus standartų neatitinkančių laivų skaičių valstybių narių jurisdikcijai priklausančiuose vandenyse, griežtai taikant atitinkamas konvencijas, tarptautinius kodeksus ir rezoliucijas;

               (2)

               nors pirminė atsakomybė už stebėjimą, ar laivai atitinka tarptautinius saugos, saugumo, taršos prevencijos ir gyvenimo bei darbo sąlygų laivuose standartus, tenka vėliavos valstybei, atsakomybė po apžiūros palaikyti laivo ir jo įrangos būklę, kad ji atitiktų laivui taikomų konvencijų reikalavimus, tenka laivybos kompanijai. Tačiau taikant tuos tarptautinius standartus ir užtikrinant jų taikymą tam tikros vėliavos valstybės darė rimtų nusižengimų;

               (3)

               todėl kovojant su standartų neatitinkančių laivų problema turėtų būti numatyta papildoma priemonė – tarptautinių saugos, saugumo, taršos prevencijos ir gyvenimo bei darbo sąlygų laivuose standartų laikymosi priežiūrą turėtų užtikrinti ir uosto valstybės, kartu pripažįstant, kad uosto valstybės kontrolės inspektavimas nėra apžiūra ir susiję inspektavimo aktai nėra tinkamumo laivybai liudijimai. Sąjungos pakrantės valstybėms narėms suderinus veiksmingą tų tarptautinių standartų taikymą jų jurisdikcijai priklausančiuose vandenyse plaukiojantiems ir jų uostais besinaudojantiems laivams būtų išvengta konkurencijos sąlygų iškraipymo;

               (4)

               Europos Parlamento ir Tarybos direktyvoje 2009/16/EB (1) nustatyta Sąjungoje taikoma uosto valstybės kontrolės tvarka ir performuluoti bei sugriežtinti nuo 1995 m. galioję ankstesni šios srities Sąjungos teisės aktai. Sąjungoje taikoma tvarka yra pagrįsta ankstesne Paryžiaus susitarimo memorandumo dėl uosto valstybės kontrolės (toliau – Paryžiaus susitarimo memorandumas), pasirašyto 1982 m. sausio 26 d. Paryžiuje, struktūra;

               (5)

               kalbant apie Sąjungos valstybes nares, Direktyva 2009/16/EB tam tikros Paryžiaus susitarimo memorandumo procedūros, priemonės ir veikla veiksmingai įtraukiamos į Sąjungos teisės taikymo sritį. Pagal tą direktyvą tam tikri Paryžiaus susitarimo memorandumo atitinkamo kompetentingo organo priimti sprendimai Sąjungos valstybėms narėms tampa privalomi;

               (6)

               Paryžiaus susitarimo memorandumo Uosto valstybės kontrolės komitetas (toliau – UVKK) posėdžiauja kasmet ir per svarstymus nusprendžia dėl tam tikrų teisinį poveikį turinčių klausimų;

               (7)

               pagal Sutarties dėl Europos Sąjungos veikimo (toliau – SESV) 218 straipsnio 9 dalį pozicija, kuri turi būti priimta Sąjungos vardu susitarimu įsteigtame organe, kai tam organui reikia priimti teisinę galią turinčius aktus, turi būti priimama Tarybos sprendimu, grindžiamu Komisijos pasiūlymu;

               (8)

               remiantis vidinėmis Paryžiaus susitarimo memorandumo taisyklėmis yra sudėtinga pagal SESV 218 straipsnio 9 dalį laiku kiekvienam atskiram UVKK posėdžiui nustatyti poziciją, kuri turi būti priimta Sąjungos vardu, todėl šiuo atveju yra veiksminga tokią poziciją, sudarytą iš pagrindinių principų ir gairių, nustatyti daugiamečiu pagrindu, taip pat nustatyti kasmetinio tos pozicijos sukonkretinimo sistemą. Be to, dauguma temų, svarstomų atskiruose UVKK posėdžiuose, yra susijusios su uosto valstybės kontrolės klausimais, ir iš esmės joms taikomas vienas Sąjungos teisės aktas – Direktyva 2009/16/EB. Todėl tam tikromis aplinkybėmis, kurios taikomos Paryžiaus susitarimo memorandumui, bendrą poziciją, kuri turi būti priimta Sąjungos vardu, galima nustatyti keliems tokiems posėdžiams;

               (9)

               Sąjunga nėra Paryžiaus susitarimo memorandumo susitariančioji šalis. Todėl Taryba turi suteikti valstybėms narėms įgaliojimą veikti laikantis pozicijos, kuri turi būti priimta Sąjungos vardu, ir pareikšti savo sutikimą įsipareigoti pagal UVKK priimtus sprendimus;

               (10)

               šiuo metu taikomas vėliavos valstybių baltojo, pilkojo ir juodojo sąrašo sudarymo metodas pasirodė turįs neproporcingų ir nenumatytų padarinių mažus laivynus turinčioms vėliavos valstybėms. Tačiau pažanga rengiant alternatyvų apskaičiavimo metodą daroma lėtai. Todėl siekiant užtikrinti sąžiningumą svarbu greitai parengti alternatyvų metodą;

               (11)

               UVKK vedamos techninio pobūdžio diskusijos ir bendradarbiavimas su trečiosiomis šalimis, kurios yra Paryžiaus susitarimo memorandumo narės, yra itin svarbios siekiant užtikrinti Paryžiaus susitarimo memorandumo veiksmingumą ir tinkamą veikimą;

               (12)

               šis sprendimas turėtų būti taikomas 2016–2019 m. laikotarpiu,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Europos Sąjungos vardu Paryžiaus susitarimo memorandumo metiniame UVKK posėdyje, kai tam organui reikia priimti teisinę galią turinčius sprendimus, yra išdėstyta I priede.
   2 straipsnis
   Kasmetinis pozicijos, kuri turi būti priimta Sąjungos vardu Paryžiaus susitarimo memorandumo metiniame UVKK posėdyje, sukonkretinimas atliekamas vadovaujantis II priedu.
   3 straipsnis
   Valstybės narės, kurios yra įsipareigojusios pagal Paryžiaus susitarimo memorandumą, veikia laikydamosi pozicijos, kuri turi būti priimta Sąjungos vardu, kaip nurodyta 1 straipsnyje, veikdamos kartu Sąjungos interesų labui.
   4 straipsnis
   Šis sprendimas įsigalioja 2016 m. balandžio 1 d.
   Jis nustoja galioti 2019 m. gruodžio 31 d.

      Priimta Briuselyje 2016 m. kovo 14 d.

            Tarybos vardu

            Pirmininkas

         M.H.P. VAN DAM

      (1)  2009 m. balandžio 23 d. Europos Parlamento ir Tarybos direktyva 2009/16/EB dėl uosto valstybės kontrolės (OL L 131, 2009 5 28, p. 57).

      I PRIEDAS

         POZICIJA, KURI TURI BŪTI PRIIMTA SĄJUNGOS VARDU PARYŽIAUS SUSITARIMO MEMORANDUMO DĖL UOSTO VALSTYBĖS KONTROLĖS UOSTO VALSTYBĖS KONTROLĖS KOMITETE

         Pagrindiniai principai

      Paryžiaus susitarimo memorandumo Uosto valstybės kontrolės komitete valstybės narės, kurios yra įsipareigojusios pagal Paryžiaus susitarimo memorandumą, veikdamos kartu Sąjungos interesų labui:

                  a)

                  veikia laikydamosi Direktyvoje 2009/16/EB siekiamų tikslų, kurie visų pirma yra gerinti laivybos saugą, jūrų saugumą, taršos prevenciją ir gyvenimo bei darbo sąlygas laivuose griežtai taikant atitinkamas konvencijas, tarptautinius kodeksus ir rezoliucijas ir taip smarkiai sumažinant standartų neatitinkančių laivų skaičių;

                  b)

                  skatina Paryžiaus susitarimo memorandumo narius įgyvendinti suderintą požiūrį, kad būtų veiksmingai užtikrinamas tų tarptautinių standartų taikymas jų jurisdikcijai priklausančiuose vandenyse plaukiojantiems ir jų uostus naudojantiems laivams;

                  c)

                  bendradarbiauja Paryžiaus susitarimo memorandumo organizacijoje, kad būtų sukurta visapusiška inspektavimo schema ir tolygiai pasidalyta inspektavimo našta, ypač priimant metinius inspektavimo įsipareigojimus, parengtus laikantis sutartos metodikos, išdėstytos Paryžiaus susitarimo memorandumo 11 priede;

                  d)

                  deda pastangas Paryžiaus susitarimo memorandumo organizacijoje, kad palaikytų atitinkamas kompetentingas institucijas, kurioms skiriamas reikiamas darbuotojų, visų pirma kvalifikuotų inspektorių, skaičius laivų inspektavimui atlikti, pavyzdžiui, įdarbinant;

                  e)

                  užtikrina, kad Paryžiaus susitarimo memorandumo organizacijoje priimamos priemonės derėtų su tarptautine teise, ypač su atitinkamomis konvencijomis, tarptautiniais kodeksais ir rezoliucijomis, susijusiais su laivybos sauga, jūrų saugumu, taršos prevencija ir gyvenimo bei darbo sąlygomis laivuose;

                  f)

                  skatina bendrų požiūrių kūrimą su kitomis uosto valstybės kontrolę vykdančiomis įstaigomis;

                  g)

                  užtikrina derėjimą su kitų sričių Sąjungos politika, visų pirma išorės santykių, saugumo, aplinkos ir kitomis.

         Gairės

      Valstybės narės, kurios yra įsipareigojusios pagal Paryžiaus susitarimo memorandumą, veikdamos kartu Sąjungos interesų labui stengiasi remti šiuos Paryžiaus susitarimo memorandumo organizacijos veiksmus:

                  A.

                  Siekiant metai iš metų užtikrinti sklandų Sąjungos uosto valstybės kontrolės tvarkos veikimą pagal Direktyvą 2009/16/EB patvirtina:

                              1.

                              šiuos laivo rizikos lygio elementus, naudojamus atrenkant inspektuotinus laivus:

                                          a)

                                          vėliavos valstybių baltąjį, pilkąjį ir juodąjį sąrašą pagal Paryžiaus susitarimo memorandumo sukurtą formulę, išdėstytą Komisijos reglamento (ES) Nr. 801/2010 (1) priede;

                                          b)

                                          pripažintų organizacijų veiklos rezultatų sąrašą pagal 2004 m. gegužės mėn. 37-ame UVKK posėdyje priimtą metodiką (darbotvarkės 4.5.2 punktas);

                                          c)

                                          laivų trūkumų ir sulaikymų santykio vidurkį, naudotiną bendrovės veiklos rezultatų formulėje, remiantis Komisijos reglamento (ES) Nr. 802/2010 (2) priedu;

                              2.

                              teisinį poveikį turinčius Paryžiaus susitarimo memorandumo procedūrų ir gairių pakeitimus ar atnaujinimus, suderinamus su Direktyva 2009/16/EB siekiamais tikslais, kurie visų pirma yra gerinti laivybos saugą, jūrų saugumą, taršos prevenciją ir gyvenimo bei darbo sąlygas laivuose.

                  B.

                  Kuo greičiau parengti alternatyvų vėliavos valstybių baltojo, pilkojo ir juodojo sąrašo sudarymo metodą siekiant užtikrinti jo sąžiningumą, nepaisant laivyno dydžio.

         (1)  2010 m. rugsėjo 13 d. Komisijos reglamentas (ES) Nr. 801/2010, kuriuo įgyvendinamos Europos Parlamento ir Tarybos direktyvos 2009/16/EB 10 straipsnio 3 dalies nuostatos dėl vėliavos valstybės kriterijų (OL L 241, 2010 9 14, p. 1).

         (2)  2010 m. rugsėjo 13 d. Komisijos reglamentas (ES) Nr. 802/2010, kuriuo įgyvendinamos Europos Parlamento ir Tarybos direktyvos 2009/16/EB 10 straipsnio 3 dalies ir 27 straipsnio nuostatos dėl kompanijų veiklos vertinimo (OL L 241, 2010 9 14, p. 4).

      II PRIEDAS

         KASMETINIS POZICIJOS, KURI TURI BŪTI PRIIMTA SĄJUNGOS VARDU PARYŽIAUS SUSITARIMO MEMORANDUMO DĖL UOSTO VALSTYBĖS KONTROLĖS UOSTO VALSTYBĖS KONTROLĖS KOMITETE, SUKONKRETINIMAS

      Prieš kiekvieną Paryžiaus susitarimo memorandumo metinį UVKK posėdį imamasi reikiamų veiksmų, kad Sąjungos vardu išreikštinoje pozicijoje būtų atsižvelgta į visą svarbią Europos Komisijai perduotą informaciją ir visus aptartinus dokumentus, kurie priklauso Sąjungos kompetencijai, pagal I priede išdėstytus pagrindinius principus ir gaires.
      Šiuo tikslu, remdamosi ta informacija, Komisijos tarnybos, likus pakankamai laiko iki UVKK posėdžio, Tarybai arba jos parengiamiesiems organams apsvarstyti ir patvirtinti perduoda parengiamąjį dokumentą, kuriame išdėstyta išsami informacija apie numatytą Sąjungos poziciją.


title: 2009/805/EB: 2009 m. spalio 19 d. Tarybos sprendimas dėl Europos bendrijos ir Šveicarijos Konfederacijos susitarimo, iš dalies keičiančio Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą, sudarymo

text:
4.11.2009

               LT

               Europos Sąjungos oficialusis leidinys

               L 288/22

      TARYBOS SPRENDIMAS

   2009 m. spalio 19 d.
   dėl Europos bendrijos ir Šveicarijos Konfederacijos susitarimo, iš dalies keičiančio Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą, sudarymo
   (2009/805/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 bei 133 straipsnius ir 152 straipsnio 4 dalies b punktą kartu su 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               Komisija Bendrijos vardu baigė derybas dėl Europos bendrijos ir Šveicarijos Konfederacijos susitarimo, iš dalies keičiančio Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą.

               (2)

               Šis susitarimas ir jo baigiamasis aktas Bendrijos vardu buvo pasirašytas 2008 m. gruodžio 23 d. su sąlyga, kad jis bus sudarytas vadovaujantis 2008 m. gruodžio 18 d. Tarybos sprendimu 2008/979/EB (1).

               (3)

               Šis susitarimas turėtų būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Šveicarijos Konfederacijos susitarimas, iš dalies keičiantis Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą (2), ir prie jo baigiamojo akto pridėta Deklaracija.
   2 straipsnis
   Bendrijos vardu Tarybos pirmininkas pateikia Susitarimo 2 straipsnyje numatytą pranešimą (3).
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge 2009 m. spalio 19 d.

            Tarybos vardu

            Pirmininkas

         E. ERLANDSSON

      (1)  OL L 352, 2008 12 31, p. 23.

      (2)  OL L 352, 2008 12 31, p. 24.

      (3)  Tarybos Generalinis sekretoriatas paskelbs Susitarimo įsigaliojimo datą Europos Sąjungos oficialiajame leidinyje.


title: 2010 m. sausio 5 d. ELPA priežiūros institucijos sprendimas Nr. 02/10/COL dėl Norvegijos statuso, atsižvelgiant į infekcinės hematopoezinės nekrozės ir virusinės hemoraginės septicemijos paplitimą, kuriuo panaikinamas 2008 m. gegužės 21 d. ELPA priežiūros institucijos sprendimas Nr. 302/08/COL

text:
24.6.2010

               LT

               Europos Sąjungos oficialusis leidinys

               L 157/16

         ELPA PRIEŽIŪROS INSTITUCIJOS SPRENDIMAS
   Nr. 02/10/COL
   2010 m. sausio 5 d.
   dėl Norvegijos statuso, atsižvelgiant į infekcinės hematopoezinės nekrozės ir virusinės hemoraginės septicemijos paplitimą, kuriuo panaikinamas 2008 m. gegužės 21 d. ELPA priežiūros institucijos sprendimas Nr. 302/08/COL
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą, ypač į jo 109 straipsnį ir 1 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
   ATSIŽVELGDAMA į EEE susitarimo I priedo I skyriaus 4.1.5a punkte nurodytą aktą,
   2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1),
   suderintą EEE susitarimo 1 protokolu, ypač į to akto 50 straipsnį,
   kadangi:
   1994 m. gegužės 3 d. raštu Norvegija pateikė reikiamus patvirtinamuosius dokumentus jos teritorijai suteikti patvirtintos zonos statusą, atsižvelgiant į virusinės hemoraginės septicemijos (VHS) ir infekcinės hematopoezinės nekrozės (IHN) paplitimą, taip pat nacionalines taisykles, kuriomis užtikrinamas patvirtinto statuso išlaikymo sąlygų laikymasis.
   Institucijos sprendimu Nr. 71/94/COL Norvegija, atsižvelgiant į IHN ir VHS paplitimą, buvo patvirtinta kaip kontinentinė ir pakrantės žuvininkystės zona. Po 2007 m. lapkričio 26 d. pranešimo apie VHS protrūkį Norvegijos Møre og Romsdal grafystėje Sprendimas Nr. 71/94/COL, su paskutiniais pakeitimais, padarytais ELPA priežiūros institucijos sprendimu Nr. 244/02/COL, buvo panaikintas Sprendimu Nr. 302/08/COL, kuriame nustatyta, kad to sprendimo priede nurodytos Norvegijos sritys, atsižvelgiant į IHN ir VHS paplitimą, pripažįstamos kaip patvirtinta kontinentinė ir patvirtinta pakrantės žuvininkystės zona.
   2008 m. liepos 11 d. patvirtintas VHS protrūkis Storfjorden pakrantės zonose Norvegijoje. Norvegijos kompetentinga institucija informavo Instituciją apie priemones, kurių imtasi ligai pašalinti ir užkirsti kelią jos plitimui.
   Institucija įvertino Norvegijos kompetentingos institucijos jai pateiktą informaciją ir šiuo metu atrodo, kad priemonės, kurių buvo imtasi, yra tinkamos. Be to, Institucija aptarė šį reikalą su Europos Komisija ir IHN atžvilgiu Norvegijoje neįvyko jokių pokyčių.
   Institucijos nuomone, Norvegija, išskyrus priede nurodytas sritis, atsižvelgiant į IHN ir VHS paplitimą, vis dar turėtų būti pripažįstama kaip patvirtinta kontinentinė ir patvirtinta pakrantės žuvininkystės zona.
   Šiame sprendime numatytos priemonės atitinka ELPA priežiūros institucijai padedančio ELPA veterinarijos komiteto nuomonę,
   PRIĖMĖ ŠĮ SPRENDIMĄ:
   1 straipsnis
   Norvegija, išskyrus priede nurodytas jos sritis, atsižvelgiant į IHN ir VHS paplitimą, pripažįstama kaip patvirtinta kontinentinė ir patvirtinta pakrantės žuvininkystės sritis.
   2 straipsnis
   Panaikinamas 2008 m. gegužės 21 d. ELPA priežiūros institucijos sprendimas Nr. 302/08/COL dėl Norvegijos statuso, atsižvelgiant į infekcinės hematopoezinės nekrozės ir virusinės hemoraginės septicemijos paplitimą.
   3 straipsnis
   Šis sprendimas įsigalioja 2010 m. sausio 5 d.
   4 straipsnis
   Šis sprendimas yra skirtas Norvegijos Karalystei.
   5 straipsnis
   Tekstas autentiškas tik anglų kalba.

      Priimta Briuselyje 2010 m. sausio 5 d.

            ELPA priežiūros institucijos vardu

         Kurt JÄGER

            Kolegijos narys

         Xavier LEWIS

            Direktorius

      (1)  OL L 328, 2006 11 24, p. 14.

      PRIEDAS
      IHN
      Norvegija, išskyrus Norvegijos Grense Jacobselv ir Pasvik upės ir upių tarp jų baseino dalį bei susijusį pakrantės regioną.
      VHS
      Norvegija, išskyrus:

                  1.

                  Norvegijos Grense Jacobselv ir Pasvik upės ir upių tarp jų baseino dalį bei susijusį pakrantės regioną.

                  2.

                  Norvegija, išskyrus Storfjorden pakrantės zonas (Ørskog, Sykkylven, Stordal, Stranda ir Norddal savivaldybėse) vakaruose apribotas linija tarp Røneset Sykkylven savivaldybėje ir Giljeneset Ørskog savivaldybėje. Viso fiordo rytinė linija yra išskiriama, įskaitant potvynio liniją, sausumoje esančius akvakultūros ūkius, kuriuose gamybai naudojamas jūros vanduo, ir fiorde esančių akvakultūros ūkių bazes ir krantines. Vandens baseinų dalys, kurių žiotys yra izoliuotame plote ir kuriose anadrominės žuvys migruoja į viršų, taip pat bet kokie auginimo įrenginiai anadrominėje vandens baseino dalyje nėra pripažįstami kaip patvirtinta zona.


title: 2016 m. balandžio 28 d. Europos Parlamento sprendimas (ES) 2016/1581 dėl Europos GNSS agentūros 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/387

         EUROPOS PARLAMENTO SPRENDIMAS (ES) 2016/1581
   2016 m. balandžio 28 d.
   dėl Europos GNSS agentūros 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos GNSS agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos GNSS agentūros 2014 finansinių metų metinių finansinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0080/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. rugsėjo 22 d. Europos Parlamento ir Tarybos reglamentą (ES) Nr. 912/2010, kuriuo įsteigiama Europos GNSS agentūra, panaikinamas Tarybos reglamentas (EB) Nr. 1321/2004 dėl Europos palydovinės radijo navigacijos programų valdymo struktūrų sukūrimo ir iš dalies keičiamas Europos Parlamento ir Tarybos reglamentas (EB) Nr. 683/2008 (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0112/2016),

               1.

               pažymi, kad Europos GNSS agentūros galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos GNSS agentūros 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos GNSS agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 353.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 276, 2010 10 20, p. 11.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2014/39/ES: 2014 m. sausio 27 d. Komisijos sprendimas, kuriuo patvirtinamas Graikijos prisijungimas prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje

text:
28.1.2014

               LT

               Europos Sąjungos oficialusis leidinys

               L 23/41

      KOMISIJOS SPRENDIMAS

   2014 m. sausio 27 d.
   kuriuo patvirtinamas Graikijos prisijungimas prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje
   (2014/39/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 328 straipsnio 1 dalį ir 331 straipsnio 1 dalį,
   atsižvelgdama į 2010 m. liepos 12 d. Tarybos sprendimą 2010/405/ES, kuriuo leidžiama tvirčiau bendradarbiauti santuokos nutraukimui ir gyvenimui skyrium taikytinos teisės srityje (1),
   atsižvelgdama į 2010 m. gruodžio 20 d. Tarybos reglamentą (ES) Nr. 1259/2010, kuriuo įgyvendinamas tvirtesnis bendradarbiavimas santuokos nutraukimui ir gyvenimui skyrium taikytinos teisės srityje (2),
   atsižvelgdama į tai, kad Graikija pranešė ketinanti prisijungti prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje,
   kadangi:

               (1)

               2010 m. liepos 12 d. Taryba nusprendė leisti Belgijai, Bulgarijai, Vokietijai, Ispanijai, Prancūzijai, Italijai, Latvijai, Liuksemburgui, Vengrijai, Maltai, Austrijai, Portugalijai, Rumunijai ir Slovėnijai tvirčiau bendradarbiauti santuokos nutraukimui ir gyvenimui skyrium taikytinos teisės srityje;

               (2)

               2010 m. gruodžio 20 d. Taryba priėmė Reglamentą (ES) Nr. 1259/2010, kuriuo įgyvendinamas tvirtesnis bendradarbiavimas santuokos nutraukimui ir gyvenimui skyrium taikytinos teisės srityje;

               (3)

               2012 m. lapkričio 21 d. Komisija priėmė Sprendimą 2012/714/ES, kuriuo patvirtinamas Lietuvos prisijungimas prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje (3);

               (4)

               2013 m. spalio 14 d. raštu, Komisijos užregistruotu 2013 m. spalio 15 d., Graikija pranešė ketinanti prisijungti prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje;

               (5)

               Komisija pažymi, kad nei Sprendime 2010/405/ES, nei Reglamente (ES) Nr. 1259/2010 nenustatyta konkrečių prisijungimo prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje sąlygų, o Graikijos prisijungimas turėtų padidinti tokio tvirtesnio bendradarbiavimo teikiamą naudą;

               (6)

               todėl reikėtų pritarti Graikijos prisijungimui prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje;

               (7)

               Komisija turėtų priimti Graikijai skirtas pereinamojo laikotarpio priemones, reikalingas Reglamento (ES) Nr. 1259/2010 taikymui;

               (8)

               Reglamentas (ES) Nr. 1259/2010 Graikijoje turėtų įsigalioti kitą dieną po šio sprendimo paskelbimo Europos Sąjungos oficialiajame leidinyje,

         PRIĖMĖ ŠĮ SPRENDIMĄ:
   1 straipsnis
   Graikijos prisijungimas prie tvirtesnio bendradarbiavimo
   1.   Patvirtinama, kad Graikija prisijungia prie tvirtesnio bendradarbiavimo santuokos nutraukimui ir gyvenimui skyrium taikytinos teisės srityje, kuris leistas Sprendimu 2010/405/ES.
   2.   Reglamentas (ES) Nr. 1259/2010 Graikijai taikomas šiame sprendime nustatytomis sąlygomis.
   2 straipsnis
   Informacija, kurią turi pateikti Graikija
   Iki 2014 m. spalio 29 d. Graikija, jei yra priėmusi, praneša Komisijai apie nacionalinės teisės nuostatas dėl:

               a)

               formalių reikalavimų, taikomų susitarimams dėl taikytinos teisės pasirinkimo pagal Reglamento (ES) Nr. 1259/2010 7 straipsnio 2–4 dalis;

               b)

               galimybės nustatyti taikytiną teisę pagal Reglamento (ES) Nr. 1259/2010 5 straipsnio 3 dalį.

         3 straipsnis
   Graikijai skirtos pereinamojo laikotarpio nuostatos
   1.   Reglamentas (ES) Nr. 1259/2010 Graikijai taikomas tik toms byloms ir tiems šio reglamento 5 straipsnyje nurodytiems susitarimams, kurios pradėtos (kurie sudaryti) ne anksčiau kaip 2015 m. liepos 29 d.
   Tačiau susitarimas dėl taikytinos teisės pasirinkimo, sudarytiems anksčiau nei 2015 m. liepos 29 d., Graikijoje taip pat galioja, jeigu jis atitinka Reglamento (ES) Nr. 1259/2010 6 ir 7 straipsnius.
   2.   Reglamentas (ES) Nr. 1259/2010 Graikijoje taikomas nepažeidžiant susitarimų dėl taikytinos teisės pasirinkimo, sudarytų pagal dalyvaujančios valstybės narės, kurios teisme anksčiau nei 2015 m. liepos 29 d. iškelta byla, teisę.
   4 straipsnis
   Reglamento (ES) Nr. 1259/2010 įsigaliojimas ir taikymo pradžia Graikijoje
   Reglamentas (ES) Nr. 1259/2010 Graikijoje turėtų įsigalioti kitą dieną po šio sprendimo paskelbimo Europos Sąjungos oficialiajame leidinyje.
   Reglamentas (ES) Nr. 1259/2010 Graikijai taikomas nuo 2015 m. liepos 29 d.
   5 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. sausio 27 d.

            Komisijos vardu

            Pirmininkas

         José Manuel BARROSO

      (1)  OL L 189, 2010 7 22, p. 12.

      (2)  OL L 343, 2010 12 29, p. 10.

      (3)  OL L 323, 2012 11 22, p. 18.


title: 2012 m. birželio 25 d. Tarybos sprendimas 2012/330/BUSP, kuriuo iš dalies keičiamas Sprendimas 2011/426/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo

text:
26.6.2012

               LT

               Europos Sąjungos oficialusis leidinys

               L 165/66

         TARYBOS SPRENDIMAS 2012/330/BUSP
   2012 m. birželio 25 d.
   kuriuo iš dalies keičiamas Sprendimas 2011/426/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. liepos 18 d. Taryba priėmė Sprendimą 2011/426/BUSP (1), kuriuo paskyrė Peter SØRENSEN Europos Sąjungos specialiuoju įgaliotiniu (toliau – ES specialusis įgaliotinis) Bosnijoje ir Hercegovinoje. ES specialiojo įgaliotinio įgaliojimai baigiasi 2015 m. birželio 30 d.;

               (2)

               Sprendimu 2011/426/BUSP ES specialiajam įgaliotiniui buvo skirta orientacinė finansavimo suma laikotarpiui nuo 2011 m. rugsėjo 1 d. iki 2012 m. birželio 30 d. Turėtų būti nustatyta nauja orientacinė finansavimo suma laikotarpiui nuo 2012 m. liepos 1 d. iki 2013 m. birželio 30 d.;

               (3)

               Užsienio reikalų taryba savo 2011 m. spalio 10 d. išvadose dar kartą patvirtino savo įsipareigojimą toliau stiprinti savo paramą Bosnijai ir Hercegovinai. ES specialiojo įgaliotinio personalas turėtų būti atitinkamai sustiprintas tam, kad būtų galima turėti personalą, būtiną suteikti šią paramą;

               (4)

               Europos Sąjungos policijos misija (EUPM) Bosnijoje ir Hercegovinoje bus baigta 2012 m. birželio 30 d. ES specialusis įgaliotinis turėtų perimti kai kurias EUPM užduotis teisinės valstybės srityje;

               (5)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų sutrukdyti siekti Sąjungos išorės veiksmų tikslų, nustatytų Sutarties 21 straipsnyje;

               (6)

               Sprendimas 2011/426/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/426/BUSP iš dalies keičiamas taip:

               1.

               3 straipsnio e punktas pakeičiamas taip:

                           „e)

                           užtikrinti Sąjungos pastangų įvairiose teisinės valstybės, įstatymo vykdymo užtikrinimo ir saugumo sektoriaus reformos veiklos srityse įgyvendinimą, skatinti bendrą Sąjungos veiklos koordinavimą ir teikti vietos lygio politines gaires dėl Sąjungos dedamų pastangų remiant policijos reformą, kovą su organizuotu nusikalstamumu, tarpvalstybiniu nusikalstamumu ir korupcija, ir šiuo klausimu prireikus teikti vyriausiajam įgaliotiniui ir Komisijai įvertinimus ir patarimus;“.

               2.

               3 straipsnio f punktas išbraukiamas.

               3.

               5 straipsnio 1 dalis papildoma šia pastraipa:
               „Su ES specialiojo įgaliotinio įgaliojimų vykdymu nuo 2012 m. liepos 1 d. iki 2013 m. birželio 30 d. susijusioms išlaidoms padengti skiriama orientacinė finansavimo suma yra 5 250 000 EUR.“

               4.

               10 straipsnis pakeičiamas taip:
               „10 straipsnis
               Saugumas
               ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, vadovaudamasis ES specialiojo įgaliotinio įgaliojimais ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių tiesiogiai ES specialiajam įgaliotiniui pavaldaus personalo saugumui užtikrinti, visų pirma:

                           a)

                           sudarydamas misijai skirtą saugumo planą, grindžiamą EIVT gairėmis, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir taip pat numatomas nenumatytų atvejų planas ir misijos evakuacijos planas;

                           b)

                           užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

                           c)

                           užtikrindamas, kad prieš atvykstant arba atvykus į misijos teritoriją būtų organizuotas visų ES specialiojo įgaliotinio darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

                           d)

                           užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 25 d.

            Tarybos vardu

            Pirmininkè

         C. ASHTON

      (1)  OL L 188, 2011 7 19, p. 30.


title: 2016 m. vasario 10 d. Komisijos sprendimas dėl Pabėgėlių Turkijoje rėmimo priemonės, kuriuo iš dalies keičiamas 2015 m. lapkričio 24 d. Komisijos sprendimas C(2015) 9500

text:
16.2.2016

               LT

               Europos Sąjungos oficialusis leidinys

               C 60/3

         KOMISIJOS SPRENDIMAS
   2016 m. vasario 10 d.
   dėl Pabėgėlių Turkijoje rėmimo priemonės, kuriuo iš dalies keičiamas 2015 m. lapkričio 24 d. Komisijos sprendimas C(2015) 9500
   (2016/C 60/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 210 straipsnio 2 dalį ir 214 straipsnio 6 dalį,
   kadangi:

               (1)

               valstybių narių vyriausybių atstovai 2015 m. gruodžio mėn. ir 2016 m. sausio mėn. svarstė koordinavimo mechanizmo – Pabėgėlių Turkijoje rėmimo priemonės – finansavimą. 2016 m. vasario 3 d. jie susitarė dėl ES valstybių narių ir Komisijos bendrojo susitarimo dėl Pabėgėlių Turkijoje rėmimo priemonės valdymo ir sąlygų sistemos (toliau – Bendrasis susitarimas);

               (2)

               Komisija pripažįsta valstybių narių išreikštą ketinimą prie bendros 3 000 000 000 EUR sumos prisidėti 2 000 000 000 EUR. Laipsniškas pagalbos teikimas priklauso nuo to, ar Europos Sąjunga ir Turkijos Respublika įgyvendins susitarimą sustiprinti bendradarbiavimą dėl paramos Sirijos piliečiams, kuriems suteikta laikinoji apsauga, ir migracijos valdymo siekiant koordinuotai įveikti krizę (toliau – ES ir Turkijos bendras veiksmų planas). Su humanitarinės pagalbos teikimu susiję sprendimai ir veiksmai bus vykdomi pagal Tarybos reglamentą (EB) Nr. 1257/96 (1) ir Europos konsensuse dėl humanitarinės pagalbos nustatytus principus (2);

               (3)

               atskiri valstybių narių finansiniai įnašai bus įtraukti į Sąjungos biudžetą kaip išorės asignuotosios įplaukos pagal Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), 21 straipsnio 2 dalies b punktą. Komisija, vienintelė atsakinga už ES biudžeto įgyvendinimą pagal SESV 317 straipsnį, Sąjungos vardu gaus valstybių narių įnašų sertifikatus. Remiantis šiais įnašų sertifikatais galima skirti įsipareigojimų asignavimus pagal Komisijos deleguotojo reglamento (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (4) 7 straipsnio 2 dalį. Atskiri įnašų sertifikatai bus rengiami pagal bendrą šabloną ir prireikus juos bus galima pritaikyti pagal konkrečius poreikius;

               (4)

               atsižvelgiant į Bendrąjį susitarimą ir siekiant užtikrinti didesnį Pabėgėlių Turkijoje rėmimo priemonės įgyvendinimo veiksmingumą ir koordinavimą, būtina atitinkamai iš dalies pakeisti Komisijos sprendimą C(2015) 9500,

         NUSPRENDĖ:
   1 straipsnis
   Komisijos sprendimas C(2015) 9500 iš dalies keičiamas taip:

               1.

               Komisijos sprendimo C(2015) 9500 konstatuojamosios dalys iš dalies keičiamos taip:

                           —

                           9 konstatuojamoji dalis pakeičiama taip:

                                          „(9)

                                          bendras Pabėgėlių Turkijoje rėmimo priemonės tikslas – suderinti ir racionalizuoti veiksmus, finansuojamus iš Sąjungos biudžeto ir dvišalių valstybių narių įnašų, siekiant padidinti paramos pabėgėliams ir priimančiosioms bendruomenėms Turkijoje veiksmingumą ir papildomumą;“,

                           —

                           11 konstatuojamoji dalis pakeičiama taip:

                                          „(11)

                                          ES priemonės, šiuo metu taikomos reaguojant į krizę Sirijoje, kaip antai Europos kaimynystės priemonė (EKP) (5), vystomojo bendradarbiavimo priemonė (6), Pasirengimo narystei pagalbos priemonė (PNPP II) (7), priemonė, kuria prisidedama prie stabilumo ir taikos (IcSP) (8), ir finansavimas pagal Tarybos reglamentą (EB) Nr. 1257/96 dėl humanitarinės pagalbos (9), gali būti naudojamos Pabėgėlių Turkijoje rėmimo priemonei finansuoti laikantis 2014–2020 m. daugiametėje finansinėje programoje nustatytų ribų. Visa humanitarinė pagalba pagal Pabėgėlių Turkijoje rėmimo priemonę bus valdoma ir teikiama visapusiškai laikantis humanitarinių principų ir Europos konsensuso dėl humanitarinės pagalbos (10);“,

                           —

                           13 konstatuojamoji dalis pakeičiama taip:

                                          „(13)

                                          atsižvelgdama į ES valstybių narių ir Komisijos bendrąjį susitarimą dėl Pabėgėlių rėmimo Turkijoje priemonės valdymo ir sąlygų sistemos (toliau – Bendrasis susitarimas), dėl kurio susitarta 2016 m. vasario 3 d., Komisija pripažįsta valstybių narių išreikštą ketinimą prie bendros 3 000 000 000 EUR sumos prisidėti 2 000 000 000 EUR. Laipsniškas pagalbos teikimas priklauso nuo to, kaip Turkija vykdys įsipareigojimus, prisiimtus pagal ES ir Turkijos bendrą veiksmų planą. Su humanitarinės pagalbos teikimu susiję sprendimai ir veiksmai bus vykdomi pagal Tarybos reglamentą (EB) Nr. 1257/96 (11) ir Europos konsensuse dėl humanitarinės pagalbos nustatytus principus (12);“,

                           —

                           14 konstatuojamoji dalis išbraukiama,

                           —

                           15 konstatuojamoji dalis tampa 14 konstatuojamąja dalimi ir pakeičiama taip:

                                          „(14)

                                          kaip sutarta Bendrajame susitarime, atskiri valstybių narių finansiniai įnašai bus įtraukti į Sąjungos biudžetą kaip išorės asignuotosios įplaukos pagal Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (13), 21 straipsnio 2 dalies b punktą. Komisija, vienintelė atsakinga už Sąjungos biudžeto įgyvendinimą pagal SESV 317 straipsnį, Sąjungos vardu gaus atskirus kiekvienos valstybės narės įnašų sertifikatus pagal Komisijos deleguotojo reglamento (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (14) 7 straipsnio 2 dalį. Atskiri įnašų sertifikatai bus rengiami pagal bendrą šabloną ir prireikus juos bus galima pritaikyti pagal konkrečius poreikius. Kiekviena valstybė narė išsiųs pasirašytą įnašo sertifikatą su įnašo mokėjimo tvarkaraščiu Komisijai patvirtinti,“.

               2.

               Komisijos sprendimo C(2015) 9500 straipsniai iš dalies keičiami taip:

                           —

                           1 straipsnio pavadinimas pakeičiamas taip:

                              „Pabėgėlių rėmimo Turkijoje priemonės sukūrimas“,

                           —

                           1 straipsnis pakeičiamas taip:

                              „Šiuo sprendimu sukuriamas koordinavimo mechanizmas – Pabėgėlių Turkijoje rėmimo priemonė (toliau – priemonė), kuria siekiama padėti Turkijai tenkinti neatidėliotinus pabėgėlių ir priimančiųjų bendruomenių, taip pat nacionalinių ir vietos valdžios institucijų humanitarinius ir vystymosi poreikius, susijusius su pabėgėlių srauto sukeltų padarinių valdymu ir šalinimu.“,

                           —

                           3 straipsnio 1 dalis iš dalies keičiama taip:

                              „Remiantis šio sprendimo 5 straipsnyje nustatytu mechanizmu, šia priemone koordinuojami Sąjungos ir valstybių narių veiksmai, nustatant prioritetus ir nurodant priemones, naudotinas, kad veiksmai būtų veiksmingai įgyvendinami.“,

                           —

                           3 straipsnio 2 dalis pakeičiama taip:
                           „Taikant priemonę bus koordinuojamas humanitarinės, vystomosios ir kitos pagalbos pabėgėliams ir priimančiosioms bendruomenėms, taip pat nacionalinėms ir vietos valdžios institucijoms teikimas, siekiant valdyti ir šalinti pabėgėlių srautų sukeltus padarinius.
                           Taikant priemonę gali būti koordinuojami, be kita ko, tokio pobūdžio veiksmai:

                                       a)

                                       humanitarinės pagalbos pabėgėliams teikimas;

                                       b)

                                       parama pabėgėliams ir priimančiosioms bendruomenėms, kuria didinama integracija į darbo rinką, galimybės gauti išsilavinimą ir socialinė įtrauktis, įskaitant aprūpinimą tinkama infrastruktūra;

                                       c)

                                       parama nacionalinėms ir vietos valdžios institucijoms, skirta dėl Turkijoje esančių pabėgėlių susidariusios padėties padariniams šalinti, įskaitant migracijos srautų valdymą ir aprūpinimą tinkama infrastruktūra.“,

                           —

                           4 straipsnio 2 dalis pakeičiama taip:

                              „1 000 000 000 EUR bendros sumos bus finansuojama iš ES biudžeto, atsižvelgiant į vėlesnius atskirus finansavimo sprendimus pagal Reglamento (ES, Euratomas) Nr. 966/2012 84 straipsnio 2 dalį, laikantis jo finansinių taisyklių ir atitinkamo pagrindinio teisės akto reikalavimų.“,

                           —

                           4 straipsnio 3 dalis pakeičiama taip:

                              „Valstybės narės, remdamosi savo įsipareigojimais dėl finansinių įnašų, skirs 2 000 000 000 EUR sumą pagal įnašų paskirstymą, pagrįstą bendrųjų nacionalinių pajamų (BNP) dydžiu (2015 m. biudžetas).“,

                           —

                           5 straipsnio 1 dalis pakeičiama taip:

                              „1.   Priemonės iniciatyvinis komitetas:

                                          i)

                                          teikia strategines teiktinos pagalbos koordinavimo gaires. Strateginėse gairėse nustatomi bendrieji prioritetai, remtinų veiksmų rūšys, priemonės, naudotinos siekiant veiksmingai įgyvendinti veiksmus ir juos koordinuoti, ir, kai tinkama, sąlygos, susijusios su Turkijos įsipareigojimų dėl pagalbos teikimo pagal ES ir Turkijos bendrą veiksmų planą vykdymu;

                                          ii)

                                          atsižvelgdamas į vertinimus, atliekamus įstaigų, kurių tikslas stebėti pagal ES ir Turkijos bendrą veiksmų planą prisiimtų įsipareigojimų vykdymo pažangą, nuolat stebi ir vertina, kaip įgyvendinami pagal priemonę koordinuojami veiksmai, be kita ko, kaip laikomasi nustatytų sąlygų;

                                          iii)

                                          nagrinėja išmokėjimo planus, susijusius su Komisijos pateiktų veiksmų įgyvendinimu ir, kai tinkama, gali pasiūlyti Komisijai atidėti viso kvietimo, susijusio su vienu ar daugiau vėlesnių įmokų mokėjimu, arba jo dalies vykdymą;

                                          iv)

                                          stebi valstybių narių įnašus pagal kiekvienos valstybės narės įnašų sertifikate nurodytą mokėjimo tvarkaraštį, atsižvelgiant į sutartą 2 000 000 000 EUR sumą.

                                    Iniciatyvinį komitetą sudaro du Komisijos atstovai ir po vieną atstovą iš kiekvienos valstybės narės.
                              Kiek įmanoma, iniciatyvinis komitetas savo strategines gaires priima bendru sutarimu. Jeigu balsuojama, balsavimo rezultatai priimami paprasta narių dauguma.
                              Turkijos atstovai iniciatyviniame komitete turi patariamojo balso teises 1 dalies i ir ii punktuose nurodytais klausimais, kad būtų užtikrintas visapusiškas veiksmų koordinavimas vietoje, išskyrus atvejus, kai iniciatyvinis komitetas svarsto strategines gaires dėl sąlygų, susijusių su Turkijos įsipareigojimų dėl pagalbos teikimo pagal ES ir Turkijos bendrą veiksmų planą vykdymu, arba stebi ir vertina šias sąlygas.
                              Užtikrinama, kad komitete dalyvaujantys valstybių narių ir Komisijos atstovai neturėtų interesų konflikto, kaip apibrėžta Reglamente (ES, Euratomas) Nr. 966/2012.“,

                           —

                           5 straipsnio 2 dalis pakeičiama taip:

                              „Komisija pirmininkauja iniciatyviniam komitetui ir atlieka pagrindinį vaidmenį koordinuojant jo darbą.
                              Komisija turi teisę vetuoti iniciatyvinio komiteto strategines gaires, vien tik siekdama užtikrinti bet kokio priimto sprendimo teisėtumą ir jo suderinamumą su savo atsakomybe už ES biudžeto įgyvendinimą. Kai Komisija ketina pasinaudoti šia teise, ji, gavusi prašymą, pagrindžia, kodėl sprendimo projektas nederėtų su pirmiau nurodytais reikalavimais.“,

                           —

                           5 straipsnio 3 dalis pakeičiama taip:

                              „Komisijai pateikus pasiūlymą iniciatyvinis komitetas per tris mėnesius nuo šio sprendimo priėmimo dienos parengia ir priima savo darbo tvarkos taisykles.“,

                           —

                           6 straipsnyje išbraukiamos antraštinės dalys „ES biudžetas“ ir „Valstybių narių įnašai“,

                           —

                           6 straipsnio 3 dalis pakeičiama taip:

                              „Pagal priemonę koordinuojami veiksmai ir priemonės bus vykdomi pagal Sąjungos biudžetui taikomas finansines taisykles ir atitinkamo pagrindinio akto reikalavimus.“,

                           —

                           6 straipsnio 4 dalis papildoma šiuo tekstu:

                              „Valdant pagal priemonę koordinuojamas sumas, visapusiškai atsižvelgiama į 5 straipsnyje nurodyto iniciatyvinio komiteto strategines gaires, visų pirma į paramos teikimo sąlygas.“,

                           —

                           9 straipsnio 1 dalis iš dalies keičiama taip:

                              „Ši priemonė pradedama taikyti nuo 2016 m. sausio 1 d. siekiant skirti finansinius įnašus 2016 ir 2017 biudžetiniais metais. Ji bus valdoma remiantis valstybių narių įnašais ir jų mokėjimo tvarkaraščiu, perduotu Komisijai ir jos patvirtintu.“

               3.

               Priedas išbraukiamas.

      Priimta Briuselyje 2016 m. vasario 10 d.

            Komisijos vardu

         Johannes HAHN

            Komisijos narys

      (1)  OL L 163, 1996 7 2, p. 1.

      (2)  Tarybos, Taryboje posėdžiavusių valstybių narių vyriausybių atstovų, Europos Parlamento ir Europos Komisijos bendras pareiškimas „Europos konsensusas dėl humanitarinės pagalbos“ (OL C 25, 2008 1 30, p. 1).

      (3)  OL L 298, 2012 10 26, p. 1.

      (4)  OL L 362, 2012 12 31, p. 1.

      (5)  Europos Parlamento ir Tarybos reglamentas (ES) Nr. 232/2014, kuriuo sukuriama Europos kaimynystės priemonė (OL L 77, 2014 3 15, p. 27).

      (6)  Europos Parlamento ir Tarybos reglamentas (ES) Nr. 233/2014, kuriuo nustatoma vystomojo bendradarbiavimo finansavimo priemonė (OL L 77, 2014 3 15, p. 44).

      (7)  Europos Parlamento ir Tarybos reglamentas (ES) Nr. 231/2014, kuriuo nustatoma Pasirengimo narystei paramos priemonė (PNPP II) (OL L 77, 2014 3 15, p. 11).

      (8)  2014 m. kovo 11 d. Europos Parlamento ir Tarybos reglamentas (ES) Nr. 230/2014, kuriuo nustatoma priemonė, kuria prisidedama prie stabilumo ir taikos (OL L 77, 2014 3 15, p. 1).

      (9)  OL L 163, 1996 7 2, p. 1.

      (10)  Tarybos, Taryboje posėdžiavusių valstybių narių vyriausybių atstovų, Europos Parlamento ir Europos Komisijos bendras pareiškimas „Europos konsensusas dėl humanitarinės pagalbos“ (OL C 25, 2008 1 30, p. 1).

      (11)  OL L 163, 1996 7 2, p. 1.

      (12)  OL C 25, 2008 1 30, p. 1.

      (13)  OL L 298, 2012 10 26, p. 1.

      (14)  OL L 362, 2012 12 31, p. 1.


title: 2002 m. gruodžio 19 d. Tarybos sprendimas dėl Šengeno konsultavimosi tinklo (techninių specifikacijų) išslaptinimo

text:
Svarbus teisinis pranešimas

|

32003D0330

Oficialusis leidinys L 116 , 13/05/2003 p. 0022 - 0023

		Tarybos sprendimas2002 m. gruodžio 19 d.dėl Šengeno konsultavimosi tinklo (techninių specifikacijų) išslaptinimo(2003/330/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 207 straipsnį,kadangi:(1) Dokumentas SCH/II-Vision (99) 5 inter alia nustato principus, pagal kuriuos, išduodant vizas, turi būti taikoma kompiuterizuota procedūra konsultuotis su 1990 m. birželio 19 d. Šengene pasirašytos Konvencijos, įgyvendinančios 1985 m. birželio 14 d. Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių Šengeno susitarimą dėl laipsniško jų bendrų sienų kontrolės panaikinimo, 17 straipsnio 2 dalyje nurodytomis centrinėmis institucijomis,(2) 2000 m. spalio 17 d. Tarybos sprendimas 2000/645/EB, atitaisantis Šengeno vykdomojo komiteto sprendime SCH/Com-ex (94)15 rev. esantį Šengeno acquis [1], patvirtino, kad dokumentas SCH/II-Vision (99) 5 yra Šengeno acquis sudedamoji dalis, o to sprendimo 2 straipsnis nustatė, kad tas dokumentas laikomas konfidencialiu.(3) Dokumentas SCH/II-Vision (99) 5 vėliau buvo iš dalies pakeistas 2001 m. balandžio 24 d. ir 2002 m. gruodžio 19 d. Tarybos sprendimais pagal 2001 m. balandžio 24 d. Tarybos reglamento (EB) Nr. 789/2001, paliekančio Tarybai įgyvendinimo įgaliojimus dėl tam tikrų išsamių nuostatų ir praktinės tvarkos nagrinėjant prašymus išduoti vizą [2] 1 straipsnio nuostatas.(4) Dokumentas SCH/II-Vision (99) 5 su paskesniais pakeitimais (toliau - Šengeno konsultavimosi tinklas (techninės specifikacijos) turėtų būti iš dalies išslaptintas; likusios Šengeno konsultavimosi tinklo (techninių specifikacijų) dalys turėtų būti priskirtos žemesnei įslaptinimo kategorijai "Restreint UE".(5) Reikia panaikinti Sprendimo 200/645/EB 2 straipsnį, kad būsimieji sprendimai dėl Šengeno konsultavimosi tinklo (techninių specifikacijų) įslaptinimo galėtų būti priimami pagal normalias dokumentų įslaptinimo taisykles, nustatytas 2001 m. kovo 19 d. Tarybos sprendime 2001/264/EB dėl Tarybos saugumo nuostatų patvirtinimo [3],PRIĖMĖ ŠĮ SPRENDIMĄ:1 straipsnisŠengeno konsultavimosi tinklas (techninės specifikacijos) išslaptinamas, išskyrus jo I dalies 2 ir 3 punktus bei jo 3, 6, 7 ir 9 priedus.2 straipsnisŠengeno konsultavimosi tinklo (techninių specifikacijų) I dalies 2 ir 3 punktai bei jo 3, 6, 7 ir 9 priedai priskiriami įslaptinimo kategorijai "Restreint UE".3 straipsnis1. Sprendimo 2000/645/EB 2 straipsnis panaikinamas.2. Ateityje sprendimai dėl Šengeno konsultavimosi tinklo (techninių specifikacijų) įslaptinimo priimami pagal Sprendimo 2001/264/EB nuostatas.4 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Briuselyje, 2002 m. gruodžio 19 d.Tarybos varduPirmininkasL. Espersen[1] OL L 272, 2000 10 25, p. 24.[2] OL L 116, 2001 4 26, p. 2.[3] OL L 101, 2001 4 11, p. 1.--------------------------------------------------


title: 2012/681/ES: 2012 m. spalio 25 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška „EGF/2011/009 NL/Gelderland, statyba 41“ )

text:
7.11.2012

               LT

               Europos Sąjungos oficialusis leidinys

               L 307/75

         EUROPOS PARLAMENTO IR TARYBOS SPRENDIMAS
   2012 m. spalio 25 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška „EGF/2011/009 NL/Gelderland, statyba 41“)
   (2012/681/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2011 m. gruodžio 15 d. Nyderlandai pateikė paraišką mobilizuoti EGF lėšas dėl darbuotojų atleidimo iš 54 įmonių, vykdančių NACE 2 red. 41 skyriaus (Pastatų statyba) veiklą Gelderlando (NL22) NUTS II regione, ir iki 2012 m. birželio 11 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 2 898 594 EUR sumą;

               (5)

               todėl EGF lėšos turėtų būti mobilizuotos finansinei paramai pagal Nyderlandų pateiktą paraišką suteikti;

         PRIĖMĖ ŠĮ SPRENDIMĄ:
   1 straipsnis
   2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 2 898 594 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. spalio 25 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2006/850/EB: 2006 m. lapkričio 20 d. Tarybos sprendimas, išplečiantis 2006/849/EB Tarybos sprendimo, iš dalies keičiančio ir pratęsiančio Sprendimą 2001/923/EB, nustatantį mainų, paramos ir mokymo programą, skirtą euro apsaugai nuo klastojimo (Periklio programą), taikymą programoje nedalyvaujančioms valstybėms narėms

text:
28.11.2006

               LT

               Europos Sąjungos oficialusis leidinys

               L 330/30

      TARYBOS SPRENDIMAS

   2006 m. lapkričio 20 d.
   išplečiantis 2006/849/EB Tarybos sprendimo, iš dalies keičiančio ir pratęsiančio Sprendimą 2001/923/EB, nustatantį mainų, paramos ir mokymo programą, skirtą euro apsaugai nuo klastojimo (Periklio programą), taikymą programoje nedalyvaujančioms valstybėms narėms
   (2006/850/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį ir ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               Priimdama Sprendimą 2006/849/EB (1) Taryba pažymėjo, kad jis turėtų būti taikomas dalyvaujančiose valstybėse narėse, kaip apibrėžta 1998 m. gegužės 3 d. Tarybos reglamento (EB) Nr. 974/98 dėl euro įvedimo 1 straipsnio pirmoje įtraukoje (2).

               (2)

               Tačiau informacijos ir darbuotojų mainai bei pagal Periklio programą įgyvendinamos paramos ir mokymo priemonės turėtų būti vienodos visoje Bendrijoje, todėl būtina imtis reikiamų priemonių tokio paties lygio euro apsaugai garantuoti valstybėse narėse, kur euro nėra oficiali valiuta,

         NUSPRENDĖ:
   1 straipsnis
   Sprendimo 2006/849/EB taikymas išplečiamas valstybėms narėms, kurios nėra dalyvaujančios valstybės narės, kaip apibrėžta Reglamento (EB) Nr. 974/98 1 straipsnio pirmoje įtraukoje.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2006 m. lapkričio 20 d.

            Tarybos vardu

            Pirmininkas

         J. KORKEAOJA

      (1)  Žr. šio Oficialiojo leidinio p. 28.

      (2)  OL L 139, 1998 5 11, p. 1.